Ενδεικτική φόρμα Εκπαιδευτικού Σεναρίου
Τίτλος
	Τίτλος
	Δημιουργία Ιστοσελίδας με θέμα: Αθλητικό Μουσείο Αγρινίου


Γενικές πληροφορίες
	Συγγραφέας-εις
	Βετσοπούλου Ελένη ΠΕ11, Μπαμπαρούτσης Διονύσης ΠΕ11


	Σύντομη περιγραφή/ Κύρια ιδέα
	Το παρόν εκπαιδευτικό σενάριο, σχεδιάστηκε στα πλαίσια του μαθήματος της Φυσικής Αγωγής με σκοπό  να αποτυπωθεί η αθλητική ιστορία της πόλης  και να καλυφθεί έτσι το κενό που υπήρχε στον Ελλαδικό χώρο. Παράλληλα, βασική πρόθεση ήταν η δημιουργία ενός χώρου ζωντανού, όπου η μουσειακή πληροφορία θα κινητοποιεί το κοινό σε συμμετοχή και θα προάγει τα υγιή χαρακτηριστικά του αθλητισμού.

Συγκεκριμένα, στόχος με την κατασκευή της ιστοσελίδας για το  Αθλητικό Μουσείο Αγρινίου  είναι η διαφύλαξη της αθλητικής μας κληρονομιάς και η ανάδειξη της πολιτιστικής πλευράς του αθλητισμού, στόχοι οι οποίοι ικανοποιούνται στην πράξη μέσα από διαρκείς ή εναλλασσόμενες εκθέσεις, κύριο χαρακτηριστικό των οποίων είναι η ενημέρωση και η επικοινωνία με το κοινό της πόλης του Αγρινίου αλλά και της ευρύτερης περιοχής. 
Ο συγκεκριμένος στόχος θα επιτευχθεί με τη χρήση των ΤΠΕ και του διαδικτύου. 



	Γενικοί Μαθησιακοί Στόχοι Σεναρίου


	
Επιμέρους στόχοι:
ως προς το γνωστικό αντικείμενο

Οι μαθητές: 
· Θα γνωρίσουν την λειτουργία του εργαλείου κατασκευής ιστοσελίδων Weebly.
· Θα μάθουν  για την αθλητική κληρονομιά καθώς και για την ανάδειξη της πολιτιστικής πλευράς του αθλητισμού.

ως προς τις στάσεις
Οι μαθητές:
· να αναπτύξουν επικοινωνιακές δεξιότητες και ομαδικό πνεύμα συνεργασίας εφόσον εμπλέκονται ενεργά σε τέτοιου είδους δραστηριότητες κατά τη διάρκεια της διδασκαλίας
· να συνεργαστούν ως ομάδα και να καταφέρουν να αποβάλλουν τις κοινωνιογνωστικές συγκρούσεις που τυχόν προκληθούν κατά τη διάρκεια της διδασκαλίας
ως προς την χρήση Τ.Π.Ε.
· να συνδυάζουν την χρήση ποικίλων πηγών και εργαλείων πληροφόρησης
· να χειρίζονται και να αξιοποιούν την γνώση που βρίσκουν στο διαδίκτυο








Μαθησιακό Πλαίσιο
	Γλώσσα
	Το σενάριο είναι γραμμένο στην ελληνική γλώσσα. Θα χρησιμοποιηθεί το σχολικό εργαστήριο Πληροφορικής, ένας βιντεοπροτζέκτορας και διαδικτυακά εργαλεία .



	Τάξη & Ηλικία

	Το σενάριο απευθύνεται στην Δευτεροβάθμια  σε μαθητές της Α΄ και  Β΄ Λυκείου  στο μάθημα της Φυσικής Αγωγής.


	Ειδικές Ανάγκες

	Το σενάριο διαθέτει ποικίλες πηγές (κείμενο, εικόνα)ώστε  οι μαθητές  να μπορούν να το παρακολουθήσουν όσο γίνεται πιο ευχάριστα..


	Γνωστική Περιοχή

	Επιλέξτε τη γνωστική περιοχή:
· Φυσική Αγωγή
· ΤΠΕ


	Λέξεις- κλειδιά Θέματος

	
Λέξεις κλειδιά: Weebly, ιστοσελίδα, Επαγγελματικό Λύκειο, Αθλητικό Μουσείο


	Προαπαιτούμενα
	Για το συγκεκριμένο εκπαιδευτικό σενάριο, οι μαθητές πρέπει να διαθέτουν δεξιότητες όσο αφορά την χρήση των Τ.Π.Ε. 


	Δυσκολία
	· Μέτρια

	Μαθησιακό Περιβάλλον

	· Χρήση υπολογιστών  (Computer-based)
· Εναρμονισμένο με εργασία  εργαστηρίου ( Lab-based)
· Παρουσίαση  
· Κατάλληλα φύλλα εργασίας

	Διάρκεια
	Το εκπαιδευτικό σενάριο προβλέπεται να διαρκέσει 3 διδακτικές ώρες.



	Διδακτική προσέγγιση 

	
	Δραστηριότητα
	Διδακτική προσέγγιση

	Ανάγνωση άρθρου για τα μουσεία
	Μετωπική διδασκαλία-Ιδεοθύελλα

	Χρήση Τ.Π.Ε.
	Διερευνητική μάθηση

	Βίντεο για την κατασκευή Ιστοσελίδας με το εργαλείο Weebly
	Διερευνητική μάθηση

	Καταγραφή  των στοιχείων που θα περιλαμβάνει η ιστοσελίδα.
	Βιωματική μάθηση

	Φύλλα εργασίας
	Ανακαλυπτική μάθηση



Το εκπαιδευτικό σενάριο θα πραγματοποιηθεί στο σχολικό εργαστήριο πληροφορικής και η διδασκαλία αρχικά θα είναι μετωπική. Στην 1η φάση, θα βρουν πληροφορίες σχετικά με τα μουσεία. Η διδακτική προσέγγιση θα είναι ανακαλυπτική.
Στην συνέχεια, οι μαθητές μέσω της ανακαλυπτικής μάθησης, θα επικεντρωθούν στη δημιουργία ιστοσελίδας με το εργαλείο Weebly.
Έπειτα, την δεύτερη διδακτική ώρα,  η μία ομάδα  θα χρησιμοποιήσει τον λογαριασμό στο διαδίκτυο για τη διαχείριση της ιστοσελίδας ενώ οι άλλες θα δημιουργούν  τις καρτέλες της ιστοσελίδας και θα ανεβάζουν το υλικό που το έχουν συλλέξει με τη βοήθεια της εκπαιδευτικού της Φυσικής Αγωγής. 
  Την Τρίτη διδακτική ώρα  δίνονται τα φύλλα εργασίας στους μαθητές και εκείνοι συνεργαζόμενοι και οργανωμένοι σε ομάδες, απαντούν στις ερωτήσεις. 
Σε αυτή τη φάση, οι μαθητές μπορούν να χρησιμοποιήσουν ως μέσα, τα σχολικά τους βιβλία ή ακόμη και το διαδίκτυο.


	Στρατηγική αξιολόγησης


	• Διαγνωστική αξιολόγηση
• Αξιολόγηση εργασιών άλλων μαθητών
• Αυτο-αξιολόγηση


Φάση 1η
	Τίτλος 
	Δημιουργία ιστοσελίδας με θέμα το Αθλητικό Μουσείο Αγρινίου

	Σύντομη περιγραφή 
	Οι μαθητές  διαβάζουν ένα άρθρο σε διαδικτυακό μέσο και ανακαλύπτουν τη σχέση των Ελλήνων σχετικά με τις επισκέψεις τους στα μουσεία. Αντιλαμβάνονται πως πρέπει να γίνουν πιο  «ελκυστικά» και καταλαβαίνουν πως κάθε μουσείο είναι μοναδικό.



Δραστηριότητα 1η
	Τίτλος 
	Δημιουργία ιστοσελίδας με θέμα το Αθλητικό Μουσείο Αγρινίου

	 Περιγραφή 
	Ο εκπαιδευτικός προετοιμάζει ψυχολογικά τους μαθητές και τους αναφέρει ποιο θα είναι το θέμα του παρόντος μαθήματος.
Επιδεικνύει στους μαθητές με την βοήθεια ενός υπολογιστή και του βιντεοπροτζέκτορα του εργαστηρίου, ένα  άρθρο με τίτλο « Τα μουσεία στη ζωή των Ελλήνων» το  οποίο βρίσκεται στην διεύθυνση 
 
http://www.kathimerini.gr/815315/article/politismos/eikastika/ta-moyseia-sth-zwh-twn-ellhnwn

Καταγράφονται όλες οι απόψεις από την ιδεοθύελλα των μαθητών και δημιουργείται ένας πίνακας με τις σημαντικές λέξεις που ειπώθηκαν. Στην συνέχεια, οι μαθητές χωρίζονται σε 4 ομάδες και δημιουργούν:
1η ομάδα: Κρυπτόλεξο σε Λογιστικό φύλλο, χρησιμοποιώντας τις λέξεις της ιδεοθύελλας
2η ομάδα: Κινούμενο σύννεφο λέξεων στο Tagxedo www.tagxedo.com
3η ομάδα: Κινούμενο μήνυμα στο bannersnack http://www.bannersnack.com/
Ο τύπος εργασίας αρχικά θα είναι η συμμετοχή ολόκληρης της τάξης και στην συνέχεια ομαδικός. Θα χρησιμοποιηθούν οι τεχνικές του διαλόγου, του καταιγισμού ιδεών και της ανακαλυπτικής μάθησης.
Μετά την υλοποίηση των πονημάτων στον υπολογιστή, οι μαθητές παρουσιάζουν στην ολομέλεια τις εργασίες τους και γίνεται μια εσωτερική αξιολόγηση των έργων.


	Ειδικοί Μαθησιακοί Στόχοι Δραστηριότητας 

	- Γνωστικός τομέας 
Να γνωρίζουν την ιστορία του Αθλητισμού 
- Συναισθηματικός τομέας
Να εργαστούν σε ομάδες
Να λύσουν συγκρούσεις που τυχόν παρουσιαστούν μεταξύ τους

	Αλληλεπίδραση & ρόλοι

	Οι μαθητές θα εργαστούν αρχικά ως ομάδα ολόκληρη η τάξη και αργότερα την ίδια διδακτική ώρα θα χωριστούν σε ομάδες των τριών ατόμων. 
Ο εκπαιδευτικός έχει καθοδηγητικό και διευκολυντικό ρόλο.  Βοηθά τους μαθητές, όταν υπάρχει ανάγκη και υποστηρίζει τις απόψεις τους. Συντονίζει τις ομάδες στην ομαδική εργασία και παρατηρεί την εργασία τους με την χρήση των διαφόρων εργαλείων ΤΠΕ. Ο καθηγητής εξηγεί πως θα εργαστούν και τι πρέπει να προσέξουν. Επισημαίνει τον τρόπο συμπλήρωσης του φύλλου και δίνει χρόνο στους μαθητές να εξοικειωθούν με τα διαδικτυακά μέσα και να απαντήσουν στις ερωτήσεις.
Στην συνέχεια ανταλλάσσουν απόψεις σχετικά με τα αποτελέσματα και τις λύσεις των ασκήσεων του φύλλου εργασίας. Κάθε ομάδα παίρνει το λόγο και παρουσιάζει τις απόψεις της για κάθε άσκηση.



	Εργαλεία 
	· Σύνδεση στο Διαδίκτυο
· Βιντεοπροβολέας
· Το διαδικτυακό εργαλείο tagxedo http://www.tagxedo.com/\
· Το διαδικτυακό εργαλείο bannersnack http://www.bannersnack.com/  και το http://flipsnackedu.com/login.html
To λογισμικό γραφείου Excel ή άλλο εργαλείο ελεύθερου λογισμικού λογιστικού φύλλου.
· googledocs


	Πόροι

	Κείμενα http://www.kathimerini.gr/815315/article/politismos/eikastika/ta-moyseia-sth-zwh-twn-ellhnwn

	Διάρκεια
	Η δραστηριότητα θα διαρκέσει 45’ λεπτά.


	
Ειδική Αξιολόγηση Δραστηριότητας  
	Μετά την υλοποίηση των ομαδικών δραστηριοτήτων με την χρήση του υπολογιστή και των εργαλείων ΤΠΕ, η κάθε ομάδα θα παρουσιάσει το έργο της και θα αξιολογηθεί από τις άλλες ομάδες.








Φάση 2η
	Τίτλος 
	Αθλητικό Μουσείο Αγρινίου

	Σύντομη περιγραφή 
	Οι μαθητές   δημιουργούν  δυάδες εργασίας, επεξεργάζονται τις σελίδες κάνοντας την κριτική τους και την αξιολόγησή  της. 
Ακολουθεί συζήτηση στην ολομέλεια και αξιολόγηση της δραστηριότητας.








































































































